APROBACIÓN DA LISTAXE PROVISIONAL DE CENTROS EDUCATIVOS SELECCIONADOS, SUPLENTES E EXCLUÍDOS PARA PARTICIPAR NO PROGRAMA “DEPOEMPRENDE” 2020-2021, NAS MODALIDADES DE PROXECTOS “DEPOEMPRENDE NA ESCOLA”, “DEPOEMPRENDE NA ESO” E “DEPOEMPRENDE NA FP”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/10/2020)

EXPEDIENTE: 2020022467 ASUNTO: Aprobación da listaxe provisional de centros educativos seleccionados, suplentes e excluídos para participar no programa “DepoEmprende” 2020-2021, nas modalidades de proxectos “DepoEmprende na escola”, “DepoEmprende na ESO” e “DepoEmprende na FP” TRÁMITE: RP de aprobación da listaxe provisional de centros educativos participantes no programa “DepoEmprende” 2020-2021 A Mohammed Yassin Osman Arbella, en virtude das competencias delegadas da Presidencia, dita a seguinte Resultando que con data 07 de outubro de 2020 o Xefe de Servizo de Promoción do Emprego e Desenvolvemento Local, coa conformidade da Deputada Delegada de Promoción Económica e Emprego, Dna. Gregorio Rafael Miguel Eloy Bruckmann Totoricaguena, informa que: PRIMEIRO.- A Xunta de Goberno da Deputación de Pontevedra, na súa sesión ordinaria do día 12 de xuño de 2020 adoptou, entre outros, o acordo nº 3.29005 de aprobación das bases da convocatoria do programa “DepoEmprende” nas modalidades “DepoEmprende na escola”, “DepoEmprende na ESO” e “DepoEmprende na FP” (convocatoria 2020-2021), dirixida aos centros educativos sostidos con fondos públicos da Provincia de Pontevedra e dependentes da Xunta de Galicia, que impartan ensinanzas de Educación Primaria, Educación Especial, Educación Secundaria Obrigatoria e Formación Profesional. SEGUNDO.- Con data 22 de xuño de 2020, publícase a convocatoria no Boletín Oficial da Provincia de Pontevedra (núm.118), indicándose na base cuarta a data de fin de prazo para a presentación de solicitudes (30 de setembro de 2020). TERCEIRO.- Na base segunda establécense os centros educativos destinatarios para cada unha das modalidades do programa, e establécense os criterios de selección atendendo ás características de cada proxecto. CUARTO.- Na base oitava da convocatoria, onde se establecen os criterios de selección segundo a modalidade do proxecto, establécese que os centros educativos participantes en ningún caso poderá superar o número máximo de 10 centros participantes para cada modalidade do programa. QUINTO.- Unha vez finalizado o prazo de presentación de solicitudes e atendendo a que o número de centros que presentaron solicitude foi de 8 centros para participar en “DepoEmprende na escola”, 8 centros para “DepoEmprende na ESO” e 7 centros para “DepoEmprende na FP”, non se aplicaron os criterios de valoración por ser menor o número de solicitudes presentadas ca o número de prazas ofertadas por proxecto (10 prazas por modalidade). Non obstante, as solicitudes presentadas reúnen os datos esixidos na convocatoria e os requisitos de participación recollidos na base segunda das bases que regulan a convocatoria. SEXTO.- Na base décima cuarta establécese que para a selección dos centros educativos participantes constituirase unha Comisión de selección e seguimento que terá como competencia valorar as solicitudes presentadas. Constituída a dita comisión por medio de Resolución Presidencial núm.2020002589 de data 14 de setembro de 2020, envíase convocatoria en data 05 de outubro para decidir sobre a proposta de aceptación da listaxe provisional. Todas as persoas membros da comisión aceptan a proposta de aprobación da listaxe provisional. SÉTIMO.- Tal e como se establece na base sexta da convocatoria, unha vez rematado o prazo de presentación de solicitudes publicarase no BOPPO, de conformidade co establecido no artigo 45 da LPACAP, a listaxe provisional de centros educativos seleccionados, suplentes e excluídos para participar nos diferentes proxectos do programa “DepoEmprende” 2020-2021. Tras a publicación no BOPPO, os centros educativos disporán dun prazo de 10 días hábiles para presentar alegacións sobre a listaxe provisional. Por todo o exposto, e de conformidade coa precedente proposta, RESOLVO: 1.- Aprobar a listaxe provisional de centros educativos seleccionados, suplentes e excluídos para participar nas diferentes modalidades do programa “DepoEmprende” 2020-2021.2.- Publicar a listaxe provisional no Boletín Oficial da Provincia de Pontevedra (BOPPO). Xefe de Servizo de Promoción do Emprego e Desenvolvemento Local Vº e Pce. A Deputada Delegada Asinado dixitalmente na data que figura á marxe. Contra este acordo que pon fin á vía administrativa poderá interpoñerse recurso potestativo de reposición ante a Presidencia, no prazo dun mes a partir do día seguinte ó desta notificación (artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas) ou ben directamente recurso contencioso – administrativo ante o Xulgado do Contencioso – Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da xurisdición Contencioso – Administrativa. Todo isto sen prexuízo de que poida ser utilizado calquera outro recurso que estime conveniente.